**BERHIDA VÁROS ÖNKORMÁNYZATA KÉPVISELŐ-TESTÜLETÉNEK**

**15/2021.(V.28.) önkormányzati rendelete**

**a szociális ellátásokról**

Berhida Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, 32. § (1) bekezdés b) pontjában, 32. § (3) bekezdésében, 62. § (2) bekezdésében, 92. § (1) bekezdés b) pontjában, 92. § (2) bekezdésében, 115. § (3) bekezdésében, 132. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában meghatározott feladatkörében eljárva, a 21-26. § és az 1-2. melléklet tekintetében Pétfürdő Nagyközség Önkormányzata Képviselő-testületének, a 17-26. § és az 1-2. melléklet tekintetében Vilonya Község Önkormányzata Képviselő-testületének hozzájárulásával a következőket rendeli el.

1. Általános rendelkezések
2. § Berhida Város Önkormányzata Képviselő-testülete (a továbbiakban: Önkormányzat) a szociális igazgatásról és szociális ellátásokról szóló 1993. évi III. törvény (a továbbiakban: Sztv.) rendelkezései alapján nyújtott pénzbeli és természetbeni ellátások kiegészítéseként, az e rendeletben meghatározott feltételek alapján - pénzbeli vagy természetbeni formában - települési támogatást nyújt.
3. § A jelen rendelet hatálya

a) Berhida Város Önkormányzata,

b) a 17-26. § és az 1-2. melléklet vonatkozásában Vilonya Község Önkormányzata,

c) a 21-26. § és az 1-2. melléklet vonatkozásában Pétfürdő Község Önkormányzata közigazgatási területén élő, a Sztv. 3. § (1) – (3) bekezdésében meghatározott személyekre terjed ki.

1. § A pénzben és természetben nyújtott szociális ellátásokra való jogosultság megállapításáról és megszüntetéséről - a Képviselő-testület által átruházott hatáskörben - a tanulmányi támogatás és a rendkívüli települési támogatás ügyében Berhida Város Önkormányzata Humán Ügyek Bizottsága, a lakhatási támogatás, a gyógyszertámogatás, a tüzelőanyag támogatás és a köztemetés ügyében a Polgármester dönt.
2. Települési támogatások

4. § Az Önkormányzat által nyújtott települési támogatások:

a) rendszeres települési támogatások:

aa) lakhatási támogatás,

ab) tanulmányi támogatás,

ac) gyógyszertámogatás,

b) rendkívüli települési támogatás,

c) a tüzelőanyag támogatás.

5. § (1) Lakhatási támogatást kell megállapítani a szociálisan rászoruló személynek a család tagjai által lakott lakóingatlan fenntartásával kapcsolatos rendszeres kiadások, így különösen:

a) hulladékgazdálkodási közszolgáltatás díja

b) víziközmű-szolgáltatás díja,

c) villamos energia díja,

d) földgázfogyasztás díja,

e) közös költség,

f) bérleti díj és

g) egyéb számlával igazolt lakásfenntartási költség

viseléséhez.

(2) A lakhatási támogatást kell megállapítani annak a személynek, akinek

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő kérelmező esetén az öregségi nyugdíj mindenkori legkisebb összegének 250 %-át,

b) a család vagy az egyedül élő kérelmező nem rendelkezik vagyonnal, és

c) a kérelem benyújtásának időpontját megelőzően legalább 3 hónappal Berhida településen bejelentett lakóhellyel vagy tartózkodási hellyel rendelkezik.

(3) A lakhatási támogatást a szolgáltatókhoz, társasházhoz, bérbeadóhoz való utalással kell nyújtani az alábbi sorrendben:

a) hulladékgazdálkodási közszolgáltatás díja,

b) víziközmű-szolgáltatás díja,

c) villamos energia díja,

d) földgázfogyasztás díja,

e) közös költség,

f) bérleti díj,

g) egyéb számlával igazolt lakásfenntartási költség.

(4) A lakhatási támogatás összege havonta:

a) családban élő kérelmező esetén:

aa) amennyiben a családban az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 100 %-át: 4.500.- Ft,

ab) amennyiben a családban az egy főre jutó havi nettó jövedelem meghaladja az öregségi nyugdíj mindenkori legkisebb összegének 100 %-át, de nem haladja meg az öregségi nyugdíj mindenkori legkisebb összegének 150 %-át: 4.000.- Ft,

b) egyedül élő kérelmező esetén havonta:

ba) amennyiben az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 100 %-át: 5.000.- Ft,

bb) amennyiben az egy főre jutó havi nettó jövedelem meghaladja az öregségi nyugdíj mindenkori legkisebb összegének 100 %-át, de nem haladja meg az öregségi nyugdíj mindenkori legkisebb összegének 150 %-át: 4.500.- Ft,

bc) amennyiben az egy főre jutó havi nettó jövedelem meghaladja az öregségi nyugdíj mindenkori legkisebb összegének 150 %-át, de nem haladja meg az öregségi nyugdíj mindenkori legkisebb összegének 250 %-át: 4.000.- Ft,

(5) A lakhatási támogatást a kérelem benyújtása hónapjának első napjától számítva egy évre kell megállapítani.

(6) A lakhatási támogatás ugyanazon lakóingatlanra csak egy családnak állapítható meg.

(7) Nem állapítható meg a lakhatási támogatás, ha a (2) bekezdésben foglalt feltételek nem állnak fenn, továbbá

a) a kérelemmel együtt benyújtott számlák alapján az állapítható meg, hogy a lakóingatlan fenntartásával kapcsolatos költségeknek az ingatlan alapterületének 1 m2-ére jutó összege meghaladja a 800,- Ft-ot,

b) a lakóingatlan hasznosításából jövedelme származik,

c) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik,

d) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

e) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

f) kötelezően igénybe veendő közszolgáltatásról nem nyújt be számlát.

(8) A lakhatási támogatásra való jogosultság megszűnik, ha

a) a jogosultsági feltételek nem állnak fenn,

b) a jogosult meghal, vagy

c) a jogosult kéri.

(9) A lakhatási támogatásra való jogosultság a (8) bekezdésben meghatározott körülmény bekövetkezésének napjával szűnik meg, a jogosultat a megszűnés napja szerinti hónapra jutó lakhatási támogatás teljes havi összege megilleti.

1. § (1) Tanulmányi támogatást a közép- vagy felsőfokú tanulmányokat nappali tagozaton folytató személy részére, valamint az alap, közép- vagy felsőfokú tanulmányokat nappali tagozaton folytató olyan személy részére, aki egyéni képességeket fejlesztő intézményben (pl.: zeneiskola) is rendszeresen tanulmányokat folytat a kollégiumi díj, bérleti díj, étkezési térítési díj, vagy egyéb oktatással kapcsolatos költség, így különösen: utazási költség, könyv, oktatást segítő felszerelés megfizetéséhez lehet megállapítani.

(2) Tanulmányi támogatást annak a személynek lehet megállapítani, akinek

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő kérelmező esetén az öregségi nyugdíj mindenkori legkisebb összegének 250 %-át,

b) a család vagy az egyedül élő kérelmező nem rendelkezik vagyonnal, és

c) a kérelem benyújtásának időpontját megelőzően legalább 3 hónappal Berhida településen bejelentett lakóhellyel vagy tartózkodási hellyel rendelkezik.

(3) A tanulmányi támogatás egy tanévre kerül megállapításra úgy, hogy annak összege havonta az igazolt díjak és költségek összege, azonban nem haladhatja meg az öregségi nyugdíj mindenkori legkisebb összegét.

(4) A tanulmányi támogatást a benyújtott számlák, a felmerült költségek igazolására alkalmas egyéb bizonylatok alapján, azok benyújtását követő 8 napon belül kell a jogosultnak átutalni, vagy az igénylő részére kifizetni.

(5) A tanulmányi támogatást meg kell szüntetni, ha a támogatott tanulói vagy hallgatói jogviszonya megszűnik.

(6) Nem állapítható meg tanulmányi támogatás, ha a (2) bekezdésben foglalt feltételek nem állnak fenn, továbbá

a) a kérelmező családjának jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel, vagy

b) a kérelmező családjának tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja.

1. § (1) Gyógyszertámogatást kell megállapítani a gyógyszerköltségek megfizetéséhez annak a kérelmezőnek, akinek

a) a családjában az egy főre jutó havi nettó jövedelem nem haladja meg a 50.000.- Ft-ot, egyedül élő esetén a 70.000.- Ft-ot,

b) a család vagy az egyedül élő kérelmező nem rendelkezik vagyonnal,

c) a kérelem benyújtásának időpontját megelőzően legalább 3 hónappal Berhida településen bejelentett lakóhellyel vagy tartózkodási hellyel rendelkezik és

d) a döntésre jogosult hatóság a közgyógyellátás iránti kérelmét egy évnél nem régebbi határozatával elutasította azért, mert az egy főre jutó havi jövedelem meghaladta a Sztv. 50. § (2) bekezdése szerinti összeget.

(2) Gyógyszertámogatásban a családban élők közül legfeljebb kettő személy részesülhet azonos időtartamban.

1. A gyógyszertámogatás összege havonta 5.000.- Ft/fő.
2. A gyógyszertámogatásra a kérelmező a kérelem benyújtása hónapjának első napjától jogosult.
3. A gyógyszertámogatást 12 hónapra kell megállapítani.
4. A gyógyszertámogatás folyósítása lakossági folyószámlára utalással vagy pénztári kifizetéssel történhet.
5. A gyógyszertámogatás való jogosultság megszűnik, ha

a) a jogosultsági feltételek nem állnak fenn,

b) a jogosult meghal, vagy

c) a jogosult kéri.

1. A gyógyszertámogatás való jogosultság a (7) bekezdésben meghatározott körülmény bekövetkezésének napjával szűnik meg, a jogosultat a megszűnés napja szerinti hónapra jutó gyógyszertámogatás teljes havi összege megilleti.
2. Nem állapítható meg gyógyszertámogatás, ha az (1) bekezdésben foglalt feltételek nem állnak fenn, továbbá

a) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel, vagy

b) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja.

1. § (1) Rendkívüli települési támogatást kell megállapítani az elhunyt személy eltemettetésének költségeihez való hozzájárulásként annak az eltemettetést végző kérelmezőnek, akinek – a (4) bekezdésben foglalt kivétellel –
2. a családjában, vagy egyedül élőként az egy főre jutó havi nettó jövedelem az öregségi nyugdíj mindenkori legkisebb összegének 300 %-át nem haladja meg és
3. a család vagy az egyedül élő kérelmező nem rendelkezik vagyonnal.

(2) Az elhunyt személy eltemettetésének költségeihez való hozzájárulásként nyújtott rendkívüli települési támogatás iránti kérelem a haláleset bekövetkezését követő 90 napon belül nyújtható be.

(3) Az elhunyt személy eltemettetésének költségeihez való hozzájárulásként nyújtott rendkívüli települési támogatás összege az eltemettető családjának az egy főre jutó havi nettó jövedelemhez igazodóan a következő:

a) családban élő kérelmező esetén:

aa) az öregségi nyugdíj mindenkori legkisebb összegének 150 %-áig 50.000.- Ft

ab) az öregségi nyugdíj mindenkori legkisebb összegének 200 %-áig 45.000.- Ft

ac) az öregségi nyugdíj mindenkori legkisebb összegének 250 %-áig 40.000.- Ft

ad) az öregségi nyugdíj mindenkori legkisebb összegének 300 %-áig 35.000.- Ft,

b) egyedül élő kérelmező esetén:

ba) az öregségi nyugdíj mindenkori legkisebb összegének 200 %-áig 50.000.- Ft

bb) az öregségi nyugdíj mindenkori legkisebb összegének 250 %-áig 45.000.- Ft

bc) az öregségi nyugdíj mindenkori legkisebb összegének 300 %-áig 40.000.- Ft.

(4) Rendkívüli települési támogatást kell megállapítani a haláleset időpontjában a 18. életévét be nem töltött elhunyt személy eltemettetésének költségeihez való hozzájárulásként az eltemettetést végző kérelmezőnek, akinek

a) egyedül élőként az egy főre jutó havi nettó jövedelem az öregségi nyugdíj mindenkori legkisebb összegének 800 %-át nem haladja meg,

b) a családjában az egy főre jutó havi nettó jövedelem az öregségi nyugdíj mindenkori legkisebb összegének 600 %-át nem haladja meg.

1. A (4) bekezdésben foglalt esetben a rendkívüli települési támogatás összege 150.000.- Ft.

(6) Az elhunyt személy eltemettetésének költségeihez való hozzájárulásként nyújtott rendkívüli települési támogatás folyósítása lakossági folyószámlára utalással vagy pénztári kifizetéssel történhet.

(7) Nem állapítható meg az elhunyt személy eltemettetésének költségeihez való hozzájárulásként nyújtott rendkívüli települési támogatás, ha az (1) bekezdésben és a (4) bekezdésben foglaltak nem állnak fenn, továbbá ha

a) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel, vagy

b) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja.

1. § (1) Rendkívüli települési támogatást kell megállapítani az elemi kár enyhítéséhez az olyan Berhidán lakóhellyel rendelkező tulajdonos, vagy a tulajdonos hozzájárulásával az ingatlan jogszerű használója részére, akinek
2. az életvitelszerű lakhatására szolgáló lakóingatlan elemi kár következtében részben vagy egészben a rendeltetésszerű használatra alkalmatlanná vált és
3. nem áll rendelkezésére másik, az életvitelszerű lakhatására alkalmas ingatlan.
4. Az elemi kár enyhítésére nyújtott rendkívüli települési támogatás összege 100.000.- Ft.
5. Az elemi kár enyhítésére nyújtott rendkívüli települési támogatás folyósítása lakossági folyószámlára utalással vagy pénztári kifizetéssel történhet.
6. § (1) Rendkívüli települési támogatást kell megállapítani továbbá a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személy részére, akinek
7. a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 105 %-át, egyedül élő esetén annak 130 %-át, és
8. a család vagy az egyedül élő kérelmező nem rendelkezik vagyonnal.

(2) Az (1) bekezdés szerinti rendkívüli települési támogatást különösen:

a) betegséghez (baleset, műtéti beavatkozás),

b) a válsághelyzetben levő, egyedül élő, várandós anya gyermekének megtartásához,

c) az alapfokú beiskoláztatáshoz,

d) a gyermek vér szerinti vagy örökbe fogadó szülő általi fogadásának, születésének előkészítéséhez,

e) a nevelésbe vett gyermek családjával való kapcsolattartáshoz,

f) a gyermek családba való visszakerülésének elősegítéséhez kapcsolódó kiadásokhoz, vagy

g) a gyermek hátrányos helyzete miatt felmerülő kiadásokhoz

kell nyújtani.

(3) A rendkívüli települési támogatás összege a (2) bekezdés a), c), d), g), pontja esetén minimum 1.000.- Ft, legfeljebb 25.000.- Ft.

1. A rendkívüli települési támogatás összege a (2) bekezdés b) pontja esetén a kérelem benyújtása hónapjának első napjától a várandósság időszakára havi 5.000.- Ft.
2. A rendkívüli települési támogatás összege a (2) bekezdés e) pontja esetén 10.000.- Ft.
3. A rendkívüli települési támogatás összege a (2) bekezdés f) pontja esetén 5.000.- Ft.
4. Az Sztv. 7. §-ában meghatározott esetben nyújtott rendkívüli települési támogatás összege alkalmanként legfeljebb 1.000 Ft.
5. A pénzbeli rendkívüli települési támogatás folyósítása lakossági folyószámlára utalással vagy pénztári kifizetéssel történhet.

(9) A rendkívüli települési támogatást - hivatalból történő megállapítása esetén - természetbeni támogatásként különösen élelmiszer, tisztítószer, higiéniai termék juttatásával kell nyújtani minimum 1.000.- Ft, legfeljebb 3.000.- Ft értékben.

(10) Nem állapítható meg az e §-ban meghatározott rendkívüli települési támogatás, ha az (1) bekezdésben foglalt feltételek nem állnak fenn, továbbá

a) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik,

b) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

c) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

d) ha a kérelem benyújtásának időpontjában a család rendszeres gyermekvédelmi kedvezményben és lakhatási támogatásban is részesül.

11. § (1) Tüzelőanyag támogatást kell megállapítani annak a személynek, aki szilárd tüzelőanyagot (pl.: szén, fa, fabrikett) használ és

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 105 %-át, egyedül élő esetén annak 130%-át és

b) a család vagy az egyedül élő kérelmező nem rendelkezik vagyonnal.

(2) A tüzelőanyag támogatás évente legfeljebb két alkalommal állapítható meg 8 q tűzifa vagy 4 q fabrikett formájában.

(3) A tüzelőanyag támogatás iránti kérelem október 1-je és március 1-je közötti időszakban nyújtható be.

(4) A tüzelőanyagot a támogatott részére a Település Ellátó és Szolgáltató Szervezet szállítja ki a döntés véglegessé válását követő 8 munkanapon belül.

(5) Nem állapítható meg tüzelőanyag támogatás, ha az (1) bekezdésben foglalt feltételek nem állnak fenn, továbbá

a) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

b) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

c) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik.

1. Köztemetés

12. § (1) A köztemetés költségének megfizetését elrendelő döntés véglegessé válását követő 30 napon belül benyújtott kérelemre a polgármester a megtérítés összegét

a) részletekben fizetteti meg, ha a kötelezett

aa) egyedül élő és havi jövedelme az öregségi nyugdíj mindenkori legkisebb összegének 450 %-át

ab) családjában az egy főre jutó havi jövedelem az öregségi nyugdíj mindenkori legkisebb összegének 400 %-át nem haladja meg,

1. csökkenti, ha a kötelezett

ba) egyedül élő és havi jövedelme az öregséginyugdíj mindenkori legkisebb összegének 400 %-át

bb) családjában az egy főre jutó havi jövedelem az öregségi nyugdíj mindenkori legkisebb összegének 350 %-át nem haladja meg,

1. elengedi, ha a kötelezett

ca) egyedül élő és havi jövedelme az öregségi nyugdíjmindenkori legkisebb összegének 350 %-át

cb) családjában az egy főre jutó havi jövedelem az öregségi nyugdíj mindenkori legkisebb összegének 300 %-át nem haladja meg.

(2) Az (1) bekezdés a) pontja alkalmazásában a részletfizetés legfeljebb 12 havi időtartamra engedélyezhető.

(3) Az (1) bekezdés b) pontja alkalmazásában a csökkentés mértéke nem haladhatja meg a fizetési kötelezettség 60%-át.

(4) A polgármester a kötelezett kérelmére a köztemetés költségeinek megtérítését az (1) bekezdés c) pontjában foglaltakon túl elengedi, ha

a) a kötelezettnek az életvitelszerű lakhatására szolgáló lakóingatlana elemi kár következtében részben vagy egészben a rendeltetésszerű használatra alkalmatlanná vált vagy

b) a kötelezett bűncselekmény áldozatává vált.

(5) A (4) bekezdésben meghatározott körülmények igazolására szolgáló dokumentumokat (pl.: büntető feljelentést igazoló jegyzőkönyv másolata, hatósági bizonyítvány az elemi kárról) a kérelemhez mellékelni kell.

4. Eljárási rendelkezések

13. § (1) A települési támogatások és a köztemetés (a továbbiakban: támogatások) iránti kérelmet Berhida Város Önkormányzatához kell benyújtani, vagy postai küldeményként feladni (8181 Berhida, Veszprémi út 1-3.) az erre a célra rendszeresített formanyomtatványon. A formanyomtatványok személyesen kérhetők, valamint letölthetők a https://berhida.asp.lgov.hu/ honlapról.

(2) E rendelet alkalmazásában az egyes támogatási formáknál használt fogalmat az Sztv. 4. §-a szerint kell értelmezni.

(3) Az eljárások során a Sztv. 5. § - 16. § -ban meghatározott eljárási rendelkezéseket kell alkalmazni.

14. § (1) A lakhatási támogatás iránti kérelem a 3. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását,

g) a kérelmező nevére szóló, a 5. § (3) bekezdés a) - e), g) pontban meghatározott számláknak a kérelem benyújtását megelőző hónapra vonatkozó másolatát, a bérleti szerződés másolatát, és a telefon-, televízió- és internetszolgáltatásnak a kérelem benyújtását megelőző hónapra vonatkozó számla másolatát.

(2) A tanulmányi támogatás iránti kérelem a 4. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását.

(3) A gyógyszertámogatás iránti kérelem az 5. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a döntésre jogosult hatóság közgyógyellátás iránti kérelmet elutasító, egy évnél nem régebbi határozatának másolatát, mely szerint az egy főre jutó havi jövedelem meghaladja a szociális ellátásokról szóló 1993. évi III. törvény 50.§ (2) bekezdése szerinti összeget.

(4) Az elhunyt személy eltemettetésének költségeihez nyújtott rendkívüli települési temetési támogatás iránti kérelem a 6. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a kérelmező nevére a temetési szolgáltatást végző által kiállított számla eredeti példányát és a halotti anyakönyvi kivonat másolatát.

(5) Az elemi kár enyhítésére nyújtott rendkívüli települési támogatás iránti kérelem a 7. melléklet szerinti formanyomtatványon nyújtható be, amelyhez csatolni kell az elemi kár bekövetkezését tanúsító, az eljáró hatóság által kiállított jegyzőkönyvet vagy hatósági bizonyítványt.

(6) A betegséghez, válsághelyzetben levő várandós anya gyermekének megtartásához, alapfokú beiskoláztatáshoz, gyermek fogadásának előkészítéséhez, a nevelésbe vett gyermek családjával való kapcsolattartáshoz, a gyermek családba való visszakerüléséhez, a gyermek hátrányos helyzete miatt felmerülő kiadásokhoz, nyújtott rendkívüli települési támogatás iránti kérelem a 8. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását,

g) a rendkívüli élethelyzet fennállását igazoló iratot (a 10. § (2) bekezdés a) pont esetén az orvosi igazolást, a (2) bekezdés b) és d) pont esetén orvosi igazolást és védőnői igazolást a várandós gondozáson való együttműködéséről).

(7) A tüzelőanyag támogatás iránti kérelem a 9. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását.

(8) A köztemetés iránti kérelem a 10. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) az elhunyt halotti anyakönyvi kivonata,

d) az elhunyt halottvizsgálati bizonyítványa,

e) az elhunyt személy eltemettetésére köteles személy(ek) hozzájárulása a köztemetés jóváhagyásáról.

(9) A támogatások igénylése esetén a kérelmező köteles az elbíráláshoz szükséges adatokat az eljáró szerv rendelkezésére bocsátani.

(10) A rendkívüli települési támogatást a döntés véglegessé válását követő 8 munkanapon belül kell folyósítani, kifizetni, illetve átadni.

(11) A települési támogatás felhasználását a hatáskör gyakorlója az általános közigazgatási rendtartásról szóló törvény (a továbbiakban: Ákr.) rendelkezései alapján ellenőrzi.

1. § (1) A támogatást jogosulatlanul és rosszhiszeműen igénybe vevőt kötelezni kell a támogatás megtérítésére, visszafizetésére. A megtérítés, visszafizetés elrendelése esetén az Sztv. 9. §, 17. §, és a 17/A. §-ai szerint kell eljárni.
2. A jogosulatlanul és rosszhiszeműen igénybe vett támogatás megtérítését elrendelő döntés véglegessé válását követő 15 napon belül benyújtott kérelemre a polgármester a megtérítés és kamat összegét

a) részletekben fizetteti meg, ha a kötelezett

aa) egyedül élő és havi jövedelme az öregségi nyugdíj mindenkori legkisebb összegének 250 %-át,

ab) családjában az egy főre jutó havi jövedelem az öregségi nyugdíj mindenkori legkisebb összegének 200 %-át nem haladja meg,

b) csökkenti, ha a kötelezett

ba) egyedül élő és havi jövedelme az öregségi nyugdíj mindenkori legkisebb összegének 200 %-át,

bb) családjában az egy főre jutó havi jövedelem az öregségi nyugdíj mindenkori legkisebb összegének 150 %-át nem haladja meg,

c) elengedi, ha a kötelezett

ca) egyedül élő és havi jövedelme az öregségi nyugdíj mindenkori legkisebb összegének 150 %-át,

cb) családjában az egy főre jutó havi jövedelem az öregségi nyugdíj mindenkori legkisebb összegét nem haladja meg.

(3) A részletfizetés legfeljebb 12 havi időtartamra engedélyezhető.

(4) A csökkentés mértéke nem haladhatja meg a fizetési kötelezettség 60 %-át.

1. § A szociális hatáskör gyakorlója a tárgynegyedévet követő első képviselő-testületi ülésen köteles beszámolni arról, hogy támogatási formánként:

a) hány rászorulót részesített támogatásban,

b) hány kérelmet utasított el,

c) összesen hány kérelmező részesül támogatásban,

d) hány támogatás szűnt meg és

e) mekkora összeg került a beszámolás időpontjáig felhasználásra.

5. Személyes gondoskodást nyújtó szociális alapszolgáltatások formái

17. § (1) Az Önkormányzat által biztosított személyes gondoskodást nyújtó szociális alapszolgáltatások:

a) étkeztetés,

b) házi segítségnyújtás,

c) családsegítés,

d) nappali ellátás.

(2) Az Önkormányzat a szociális alapszolgáltatásokat a Berhidai Szociális Társulás fenntartásában működő Berhidai Szociális és Gyermekjóléti Szolgálat (a továbbiakban: Intézmény) (8181 Berhida, Veszprémi út 1-3.) útján biztosítja.

18. § (1) Az étkeztetés keretében legalább napi egyszeri meleg étkezést kell biztosítani a (3) bekezdésben meghatározott szociálisan rászorultaknak:

a) a Süni Napközi-otthonos Óvoda konyhájáról, vagy

b) közétkeztetést végző vállalkozással kötött szerződés alapján.

(2) Az étkeztetés szolgáltatási formája szociális konyha.

(3) Az étkeztetés igénybevétele szempontjából

a) életkora miatt szociálisan rászoruló az a személy, aki a 60. életévét betöltötte és rendszeres jövedelemmel nem rendelkezik,

b) egészségi állapota miatt szociálisan rászorulónak kell tekinteni azt a személyt, aki mozgásában korlátozott, betegsége miatt önmaga ellátásáról – részben vagy teljesen – gondoskodni nem tud,

c) fogyatékossága miatt szociálisan rászorulónak kell tekinteni azt a személyt, aki fogyatékossági támogatásban vagy emelt összegű családi pótlékban részesül,

d) pszichiátriai betegsége, szenvedélybetegsége miatt szociálisan rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben képes,

e) hajléktalansága miatt szociálisan rászorulónak kell tekinteni azt a személyt, aki bejelentett lakóhellyel nem rendelkezik, de életvitelszerűen Berhida közigazgatási területén tartózkodik, és legalább napi egyszeri étkezéséről önmaga, illetve eltartottjai részére tartósan vagy átmeneti jelleggel nem képes gondoskodni.

19. § A házi segítségnyújtás keretében a Sztv. 63. §-ában meghatározott gondozási szükséglettel rendelkező házi segítségnyújtást igénylő személyek ellátásáról kell gondoskodni.

20. § A Sztv. 64. §-a szerinti családsegítés térítésmentes igénybevétele az Intézmény vezetőjéhez (a továbbiakban: Intézményvezető) intézett kérelemre, vagy jelzés alapján történik.

21. § Az önmaguk ellátására részben képes személyek nappali ellátását az Intézmény biztosítja.

6. Személyes gondoskodást nyújtó szociális alapszolgáltatások igénybevételének módja

22. § (1) A szociális alapszolgáltatások iránti kérelmet az Intézményvezetőhöz kell benyújtani, vagy postai küldeményként feladni az erre a célra rendszeresített formanyomtatványon. A formanyomtatványok az Intézményben rendelkezésre állnak, valamint letölthetők a https://berhida.asp.lgov.hu/ honlapról.

(2) Az étkeztetés iránti kérelem formanyomtatványt a 11. melléklet, a házi segítségnyújtás iránti kérelem formanyomtatványt a 12. melléklet, a családsegítés iránti kérelem formanyomtatványt a 13. melléklet, a nappali ellátás iránti kérelem formanyomtatványt a 14. melléklet tartalmazza.

(3) A szociális alapszolgáltatás igénybevételének megkezdése előtt - kivéve a családsegítést - az Intézményvezető a szociális alapszolgáltatást igénybe vevővel, illetve törvényes képviselőjével az Sztv.) 94/C. § (1) és (2a) bekezdése alapján írásban megállapodást köt.

(4) A megállapodás tartalmazza:

a) az Szt. 94/C. § (3) bekezdésében foglaltakat,

b) a bejelentési kötelezettségre vonatkozó előírásokat,

c) a jogviszony megszűnésének szabályait,

d) a panaszjog gyakorlásának módját,

e) a szociális alapszolgáltatás szünetelésére vonatkozó rendelkezéseket.

(5) Az Intézményvezető külön eljárás nélkül köteles a szociális alapszolgáltatást nyújtani, ha annak elmaradása a kérelmező életét, testi épségét közvetlenül veszélyezteti, figyelemmel a Sztv. 7. §-ban foglalt szabályokra.

7. Személyes gondoskodást nyújtó szociális alapszolgáltatások Intézményvezető általi megszüntetése

23. § (1) Az Intézményvezető felmondja a megállapodást, ha az ellátott a térítési díj és díjhátralék fizetési kötelezettségének nem tesz eleget és jövedelemvizsgálat lefolytatását nem kezdeményezte.

1. Az Intézményvezető azonnali hatállyal felmondja a megállapodást:

a) az ellátott 30 napot meghaladó távollét esetén, ide nem értve a kórházi kezelés, gyógykezelés, vagy a szolgáltatás más egyéb méltányolható okból történő szünetelésének időtartamát,

b) ha az ellátott magatartására visszavezethető ok miatt nem lehetséges a szolgáltatást teljesíteni, így különösen:

ba) együttműködés hiánya,

bb) ittas állapot,

bd) fenyegetés,

be) bántalmazás.

1. A megállapodás felmondásával kapcsolatos jogorvoslati kérelmeket a Berhidai Szociális Társulás Társulási Tanácsa bírálja el.

8. Személyes gondoskodást nyújtó szociális alapszolgáltatások

térítési díja

24. § (1) A személyes gondoskodást nyújtó szociális alapszolgáltatásokért – kivéve a családsegítést – térítési díjat kell fizetni.

(2) Az intézményi térítési díj mértékét a rendelet 1. számú melléklete tartalmazza.

(3) A személyi térítési díjat az Intézményvezető állapítja meg és vizsgálja felül.

(4) A személyi térítési díj megállapításával kapcsolatos jogorvoslati kérelmeket a Berhidai Szociális Társulás Társulási Tanácsa bírálja el.

9. Személyi térítési díj-hátralékra és a személyi térítési díj-kedvezményre vonatkozó szabályok

25. § (1) A kötelezett kérelme alapján az Intézményvezető a személyi térítési díj-hátralék megfizetésére részletfizetést engedélyez, ha a kötelezett

a) egyedül él és havi jövedelme nem haladja meg az öregségi nyugdíj mindenkori legkisebb összegének 300 %-át,

b) családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át.

(2) Amennyiben az Intézményvezető a személyi térítési díj-hátralékra vonatkozóan az (1) bekezdés alapján részletfizetést engedélyez, úgy a hátralék összegét havi egyenlő részletekben, legfeljebb 12 hónap alatt kell megfizetni minden hónap 10. napjáig.

(3) A kötelezett kérelme alapján az Intézményvezető a személyi térítési díj-hátralék megfizetését csökkenti, ha a kötelezett

a) egyedül él és havi jövedelme nem haladja meg az öregségi nyugdíj mindenkori legkisebb összegének 250 %-át,

b) családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át,

(4) A (3) bekezdés alkalmazásában a csökkentés mértéke nem haladhatja meg a fizetési kötelezettség 60%-át.

(5) A személyes gondoskodást nyújtó szociális alapszolgáltatások személyi térítési díj kedvezményének mértékét a rendelet 2. melléklete tartalmazza.

26. § (1) Az Intézményvezető a kötelezett kérelmére a személyi térítési díjat elengedi, ha a kötelezett

a) bűncselekmény áldozatává vált,

b) az életvitelszerű lakhatására szolgáló lakóingatlan elemi kár következtében részben vagy egészben a rendeltetésszerű használatra alkalmatlanná vált vagy

c) elhunyt személy eltemettetéséről köteles gondoskodni és jogosult e rendelet szerinti elhunyt személy eltemettetésének költségeihez való hozzájárulásként nyújtott rendkívüli települési támogatásra.

(2) Az (1) bekezdésben meghatározott körülmények igazolására szolgáló dokumentumokat (pl.: büntető feljelentést igazoló jegyzőkönyv másolata, hatósági bizonyítvány az elemi kárról) a kérelemhez mellékelni kell.

10. Szociálpolitikai kerekasztal

27. § (1) Az önkormányzat szociálpolitikai kerekasztalt hoz létre a szolgáltatástervezési koncepcióban meghatározott feladatok megvalósulásának és végrehajtásának folyamatos figyelemmel kísérésére.

(2) A szociálpolitikai kerekasztal tagjai:

1. Pap Kovách Gábor Református Idősek Otthona Peremartongyártelep fenntartójának képviseletében 1 fő
2. Berhida Város Önkormányzata Képviselő-testületének képviseletében 1 fő
3. Berhidai Szociális és Gyermekjóléti Szolgálat képviseletében 1 fő
4. Vilonya Község Önkormányzata Képviselő-testülete képviseletében 1 fő
5. Pétfürdő Község Önkormányzata Képviselő-testülete képviseletében 1 fő
6. Mozgássérült Egyesület berhidai csoportja képviseletében 1 fő
7. Berhidai Művelődési Ház és Könyvtár képviseletében 1 fő.

(3) A szociálpolitikai kerekasztal ülésére meg kell hívni:

a) a Nemzetiségi Önkormányzatok elnökeit,

b) az egészségügyi alapellátást biztosító háziorvosokat és védőnőket.

11. Záró rendelkezések

28. § Hatályát veszti a szociális ellátásokról szóló Berhida Város Önkormányzata Képviselő-testületének 3/2015.(II.28.) önkormányzati rendelete.

29. § Ez a rendelet a kihirdetést követő napon lép hatályba.

 Pergő Margit dr. Guti László

 polgármester jegyző